ג'וש האצ'רסון

ג'ושוע ראיין "ג'וש" האצ׳רסון (באנגלית: Joshua Ryan "Josh" Hutcherson; נולד ב-12 באוקטובר 1992) הוא שחקן ומפיק קולנוע אמריקאי. ידוע בעיקר בשל תפקידו בתור פיטה מלארק בסדרת הסרטים "משחקי הרעב", ובתפקידו כג'ס בסרט "ממלכת טראביתיה".

ביוגרפיה
האצ'רסון נולד ביוניון, קנטקי ב-12 באוקטובר 1992, הוא בנם הבכור של מישל (לבית פייטמאסטר), לשעבר דיילת בחברת דלתא איירליינס, המסייעת כעת בקריירה של ג'וש, וכריס האצ'רסון, אנליסט של הסוכנות להגנת הסביבה של ארצות הברית. הוריו, שנולדו וגדלו גם הם בקנטקי, נפגשו בבית הספר התיכון בדרי רידג'. יש לו אח אחד הצעיר ממנו, קונור. בגיל 9 החל לגשת לאודישנים, ועל מנת להגדיל את סיכוי הצלחתו עברה משפחתו לקליפורניה.

הוא למד בבית הספר היסודי "ניו הייבן" בעיר מולדתו עד שהחל את דרכו בגיל תשע, ולאחר מכן החל בחינוך ביתי, עם אמו כמורה. מאוחר יותר חזר לקנטקי כדי ללמוד בבית הספר התיכון "רייל" לסמסטר אחד. האצ'רסון שיחק בקבוצת הכדורגל של בית הספר התיכון ומאז הוא חובב ספורט נלהב, וגילה גם תשוקה לפוטבול וטניס. בגיל 13 השתתף בטריאתלון.

 קריירה 
בראשית שנות ה-2000 הופיע במספר תפקידים קטנים בטלוויזיה ובסרטים, בהם סדרת הטלוויזיה "ER".
הוא התפרסם יותר כששיחק ברצף של סרטים מצליחים כגון "מנהטן הקטנה" בתפקיד הילד גייב, "זאת'ורה" בתפקיד הילד וולטר, "ממלכת טרביתיה" בתפקיד הילד ג'ס ארונס, בעיבוד הקולנועי הרביעי לספר "מסע אל בטן האדמה" בתפקיד שון אנדרסון - אחיינו הצעיר של גיבור העלילה המדען פרופסור טרבור אנדרסון (ברנדן פרייזר) - ובדרמה הקומית עטורת השבחים "הילדים בסדר" בתפקיד הנער לייזר אולגוד. בשנת 2007 שיחק תפקיד ראשי בסרט ״כלב מכבי האש״ 
בשנת 2011 שיחק ג'וש בסרט האימה "מרותקים" (Detention), ובאותה שנה נבחר לגלם את התפקיד המדובר של פיטה מלארק בסדרת הסרטים "משחקי הרעב". הוא השתתף בסרטים "התלקחות" ו"עורבני חקיין חלק א" ו"משחקי הרעב: עורבני חקיין - פרק הסיום" מסדרת סרטי "משחקי הרעב".
בתחילת 2012 עלה לאקרנים סרט ההמשך של "מסע אל בטן האדמה" הנקרא "מסע אל האי המסתורי" בו כיכב לצד ונסה הדג'נס ודוויין ג'ונסון. בשנת 2014 שיחק בסרט הפשע הביוגרפי "אסקובר: גן עדן אבוד" לצד בניסיו דל טורו.

בשנת 2017 שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו. באותה שנה החל לשחק בתפקיד ראשי בסדרת המדע הבדיוני "איש העתיד" ברשת Hulu, בהפקת סת' רוגן ואוון גולדברג.

בשנת 2023 שיחק במותחן המד"ב "57 שניות" בו הוא גילם בלוגר צעיר לצד מורגן פרימן.

ב-27 באוקטובר 2023 יצא הסרט "חמישה לילות אצל פרדי" בו ג'וש משחק בתפקיד שומר הלילה, מייק. בתפקידו הוא שומר במהלך הלילה על מקום בילוי נטוש אשר היה הצלחה גדולה בשנות השמונים ״הפיצה של פרדי פאזבר״. ויחד עם אחותו אבי צריך לברוח ולהסתתר מבובות ה״אנימטרוניקה” הרדופות רוחות רפאים של ילדים הנרצחו בפיצרייה, אשר מפחידים והורגים כל אדם הנמצא שם אחרי חצות.

 חיים אישיים 
האצ'רסון גר כיום בלוס אנג'לס, קליפורניה. במאי 2012 הוא רכש את ביתו לשעבר של הית' לדג'ר בשכונת הוליווד הילס (ב-2.5 מיליון דולר).

האצ'רסון ידוע בשל תמיכתו בקהילת הלהט"ב, האצ'רסון השתתף בקמפיין בשם "Straight But Not Narrow" של ארגון Gay–straight alliance שנוצר על ידי תלמידים ונועד לספק סביבה בטוחה ותומכת לילדים ובני נוער מקהילת הלהט"ב. באפריל 2012 הוא הפך לזוכה הצעיר ביותר בפרס ואנגארד מטעם פרסי התקשורת של הליגה ההומו-לסבית נגד השמצה, הניתן על קידום שוויון זכויות לקהילת להט"ב.

פילמוגרפיה
 קולנוע 
+שנהסרטתפקידהערות2003אמריקן ספלנדוררובין2004ילדי המוטוקרוסטי.ג'יירכבת לקוטבהילד הראשידיבוב2005One Last Rideג'ואילדפוק אליפותבאקי ווטסוןהטירה הנעהמארקלדיבובמנהטן הקטנהגבריאל "גייב" ברטוןזאת'ורהוולטר בודווינג2006משפחה על גלגליםקארל מונרו2007ממלכת טרביתיהג'סי אהרונסכלב מכבי האששיין פאהי2008אנשים שבורי כנפייםג'ימי ג'ספרסןמסע אל בטן האדמהשון אנדרסון2009שוליית הערפדסטיב "ליאופרד" לאונרד2010הילדים בסדרלייזר2011ריתוקקלפטון דייוויסגם מפיק בפועלהזייפןג'ושוע מייסוןגם מפיק בפועל2012מסע אל האי המסתורישון אנדרסוןמשחקי הרעבפיטה מלארק7 ימים בהוואנהטדי אטקינסשחר אדוםרוברט קיטנר2013הממלכה הסודיתנודדיבובמשחקי הרעב: התלקחותפיטה מלארק2014משחקי הרעב: עורבני חקיין - חלק א'אסקובר: גן עדן אבודניק בריידיגם מפיק בפועל2015משחקי הרעב: עורבני חקיין - פרק הסיוםפיטה מלארק2016פירות המאבקויני2017חי בסרטפיליפ הלדימןנערות הטרגדיהטובי מיטשל2018אליוט האייל הקטן ביותראליוטדיבוב2019Burnבילי2022מעבר לנהר ואל בין העציםג'קסון2023חמישה לילות אצל פרדימייק שמידט57 שניותפרנקלין פאוסטי2024הכוורןדרק דנפורת'Long Gone Heroesדייוויד2025חמישה לילות אצל פרדי 2מייק שמידט2026משחקי הרעב: זריחה על האסיףפיטה מלארקהופעת אורח באפילוגTBAArtist in Residenceמקס רינלנדרLittlemouth

 טלוויזיה 
+שנהסדרהתפקידהערות2002ERמאטפרק: "First Snowfall"2003המחלקהמת'יו אינוודפרק: "Till Death Do Us Part"Miracle Dogsצ'רלי לוגןסרט טלוויזיה של אנימל פלנטWilder Daysכריס מורססרט טלוויזיה של TNTLine of Fireדוני רוולינגספרק: "Take the Money and Run"2004Wilder Daysטוד אי. ברטלידיבוב; סרט טלוויזיה של Cartoon Networkליגת הצדק ללא גבולותברוס ויין הצעירדיבוב; פרק: "For the Man Who Has Everything"2020-2017איש העתידג'וש פיוצ'רמןתפקיד ראשי; (3 עונות); 34 פרקים
גם מפיק2019 - הווהאולטרמןשינג'ירו הייטהדיבוב; 26 פרקים2019פקיטה סאלאסריאןפרק: "Regional Dances"2025–הווהאני אוהבת את אל-איי (אנ')דילןתפקיד ראשי; 8 פרקים

קישורים חיצוניים





קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:מפיקי קולנוע אמריקאים
קטגוריה:פעילים למען זכויות להט"ב בארצות הברית
קטגוריה:זוכי פרס בחירת הנוער
קטגוריה:אמריקאים שנולדו ב-1992